Сәхнәнән йыраҡ түгел — байрам күрке тирмәләр урын алған. Уларҙың эсе башҡорт көнкүрешенә тап килтерелеп йыйыштырылған. Переволоцк (ҡоролтай рәйесе Ғәфүр Моратов) һәм Александровка райондары (Геогревка ауыл советы рәйесе Тәлғәт Абдразаҡов) тантана майҙанына тирмәләр ултыртыуҙы үҙ өҫтөнә алған. Переволоцк ҡоролтайы милли аштар бешереп, самауырҙар ҡуйып, байрамсыларға һый—хөрмәтен йәлләмәне, иҫтәлеккә фотоға ла төштөләр. Ҡунаҡсыл хужабикәләр Римма Моратова, Сафия Ғәбйәлилова, Дилә һылыу Әбүбәкероваға, Нәфисә, Кәримә, Зәкиә Смакҡовалар һәм Ильяс кейәүгә ҡайнар сәйҙәрен һыуытмай, ашъяулыҡ тултырып теҙелгән тәмле—татлы ризыҡтарынан ауыҙ иттереп, һәр кемдең күңелен күргәндәре өсөн, ҙур рәхмәт.